Vene väed pommitasid nädalavahetusel Hersoni, kasutades Ukraina hinnangul selleks Gradi rakette. Osades piirkondades on pideva mürsutule tõttu infrastruktuuri taastamine võimatu. USA sõjauuringute instituudi hinnangul on Vene vägede edenemine Bahmuti piirkonnas viimastel päevadel aeglustunud.
#000004
- Ukraina peaministri sõnul on riik saanud oma liitlastelt energiasektori toetuseks 1,5 miljardit dollarit;
#000006
- Steinmeier: rahu peab olema aus, mille eest ei saa Venemaa preemiaks endale rabatud maad;
#000007
- Kiievis ja mujal Ukrainas kõlas pühapäeval korduvalt õhuhäire;
#000008
- Venemaa liider Vladimir Putin kordas väiteid, et Moskva on valmis sõja üle läbirääkimisi pidama;
#000010
- Kiiev: Putin ei taha läbirääkimisi, vaid üritab vastutusest kõrvale hiilida;
#000011
- Venemaa parlament valmistub kehtestama riigist lahkunud inimestele kõrgemat maksumäära;
#000012
Šmõhal: Ukraina on saanud energiasektori toetuseks 1,5 miljardit dollarit
#000014
Ukraina on saanud oma partneritelt energiasektori toetuseks kokku 1,5 miljardit dollarit (1,4 miljardit eurot), ütles Ukraina peaminister Denõss Šmõhal pühapäeval.
#000015
Peaministri sõnul on Ukrainsse saabunud 200 veokiga varustust kahjustada saanud elektritaristu parandamiseks.
#000016
Šmõhal lisas, et Ukraina on suutnud oma liitlastelt koguda finantsabi üle 30 miljardi dollari ulatuses ning G7 riigid koguvad järgmisel aastal Ukrainale 32 miljardit dollarit.
#000017
Ukraina relvajõudude peastaap teatas pühapäeval, et Suurbritannia andis Ukrainale kütteperioodi üle elamiseks üle 900 generaatori. 9. detsembril saatis Prantsusmaa Ukrainasse 100 generaatorit.
#000018
Kiievi majanduskooli andmetel on Venemaa põhjustanud Ukraina energiataristule 6,8 miljardi dollari ulatuses purustusi.
#000019
Viimase kahe kuu jooksul on Vene sõjavägi pidevate rünnakutega kas kahjustanud või hävitanud umbes 40 protsenti Ukraina energiasüsteemist.
#000020
Ukraina rahvas väärib ausat rahu, mille tingimused määrab ta ise, ütles Saksamaa president Frank-Walter Steinmeier oma jõulupöördumises.
#000022
"Rahu ei ole veel käegakatsutavas kauguses ja see peab olema aus rahu, mille eest ei saa Venemaa preemiaks endale rabatud maad ja mis ei kehtesta Ukraina rahvale okupatsioonivägede despotismi ja vägivalda. Kuni sellist rahu ei ole, on inimlikult esmatähtis, et me toetame neid, kes on rünnaku ja rõhumise all," kõneles Steinmeier.
#000023
"Ukraina peab vastu väga vapralt. Euroopa on ühtne ja meie maa kasvab nendes katsumustes taas iseendast suuremaks. Me ei paanitse ja me ei lase ennast lõhestada," lisas ta.
#000024
Pühapäeval kõlas Kiievis ja mujal Ukrainas korduvalt õhuhäire. Ukraina ametnike sõnul pärast hommikust õhuhäiret Vene vägede uusi rünnakuid ei toimunud.
#000026
Reutersi andmetel ringlesid sotsiaalmeedias kinnitamata väited, et õhuhäiret võidi anda pärast seda, kui Vene sõjalennukid Valgevenes õhku tõusid, ning häire võeti maha pärast seda, kui lennukid baasidesse naasid.
#000027
Ukraina õhuvägede pressiesindaja Juri Ihnat ütles pühapäeval Ukraina riigitelevisioonile, et Vene sõjalennukid lendavad põhimõtteliselt kogu aeg.
#000028
Õhuhäire kõlas Kiievis ja mujal Ukrainas teist korda pühapäeva pärastlõunal.
#000029
USA sõjauuringute instituudi (ISW) hinnangul on Vene vägede edasitung Ukraina idaosas Bahmuti piirkonnas viimastel päevadel tõenäoliselt aeglustunud.
#000031
Mõttekoda märgib oma hiljutisimas ülevaates, et Vene sõjandusblogijad on "tunnistanud, et Ukraina on suutnud aeglustada Vene vägede edenemist Bahmuti ja selle ümberkaudsete asulate juures".
#000032
ISW lisas, et ühe sõjandusblogija väitel on Ukraina väed tõrjunud Venemaa palgasõdurite grupi Wagneri osad üksused positsioonidele, millel nad olid päevi tagasi.
#000033
Ukraina sotsiaalmeediaallikad väitsid varem, et Ukraina väed surusid kolmapäeval Vene väed Bahmuti idapoolsest äärelinnast täielikult välja.
#000034
ISW teatel on Vene väed novembris ja detsembris teinud Bahmuti juures kokku veidi vähem edusamme kui oktoobris.
#000035
Ukraina presidendi nõunik Mõhhailo Podoljak ütles, et Venemaa liider Vladimir Putin ei taha tegelikult sõja üle läbirääkimisi pidada, kuigi väidab vastupidist.
#000037
"Putin peab naasma reaalsusesse. 1. Venemaa ainuisikuliselt ründas Ukrainat ja tapab selle kodanikke. Seal ei ole teisi "riike, motiive, geopoliitikat". 2. Venemaa ei taha läbirääkimisi, vaid üritab vastutusest kõrvale hiilida. See on ilmselge, nii et me liigume tribunali poole," kommenteeris Podoljak sotsiaalmeedias Putini väiteid, et Moskva on valmis sõja üle läbirääkimisi pidama.
#000038
Venemaa liider Vladimir Putin kordas, et Moskva on valmis kõigi osapooltega sõja üle läbirääkimisi pidama.
#000040
Moskva on ka varem öelnud, et on läbirääkimistele avatud, kuid Kiievi ja lääne liitlaste hinnangul püüab Putin aega juurde võita pärast Venemaa mitmeid kaotusi ja taganemisi lahinguväljal.
#000043
Ukraina hinnangul kaotas Venemaa ööpäevas 620 sõdurit
#000044
Ukraina kaitsejõudude peastaap avaldas pühapäeval tavapärase hinnangu Venemaa senistele kaotustele sõjas alates selle algusest 24. veebruaril:
#000045
Venemaa tahab riigist lahkunutelt kõrgemat maksu
#000049
Venemaa parlament valmistub kehtestama riigist lahkunud inimestele kõrgemat maksumäära, vahendas The Guardian. Duuma spiiker Vjatšeslav Volodin ütles, et seadusandluse kallal töötatakse. "Õige on tühistada Vene Föderatsioonist lahkunute soodustused ja kehtestada neile kõrgendatud maksumäär. Need, kes said aru, et on teinud vea, on juba tagasi tulnud. Ülejäänud peaksid mõistma: valdav enamus ühiskonnast ei toeta nende tegu ja usub, et nad reetsid oma riigi, sugulased ja sõbrad," sõnas Volodin.
#000050
Sõja algusest saadik lahkunud venelaste arv on ebaselge.
#000051
Püsivad õhurünnakud Hersonile ja Dniproäärsetele aladele
#000052
Ukraina lõunaosas Hersonis hukkus laupäeval Vene mürskude tagajärjel vähemalt kümme inimest ja sai vigastada 55 inimest, ütles Hersoni oblasti sõjaväeadministratsiooni juht Jaroslav Januševitš.
#000053
Januševitš kutsus Hersoni elanikke üles annetama verd, et aidata päästa pommitamises viga saanud inimeste elusid. Ta ütles ka, et venelased kasutasid Hersoni kesklinna tabamiseks mitmelasulisi raketisüsteeme Grad ja 18 inimest 55 haavatust on hetkel kriitilises seisundis.
#000054
Regionaaljuht märkis, et laupäevahommikuses pommirünnakus hukkunute seas lapsi ei olnud. Samal ajal teatas ta, et reedel hukkus Vene mürskude tagajärjel viis inimest ja 17 sai vigastada.
#000055
Januševitš ütles, et linna pommitamine jätkus terve laupäeva, eriti Dnipro jõe äärsetes piirkondades, ning see takistas päästjatel rusude koristamisel oma tööd teha.
#000057
Dnipro jõe äärsetel aladel, nagu Hydropark, Antonivka ja Navtohavan, pole kütet ega elektrit. Januševitš ütles, et nendes piirkondades elavad inimesed on pideva tugeva mürsutule all ja "peavad viivitamatult evakueeruma". "Nendes piirkondades on infrastruktuuri taastamine peaaegu võimatu," ütles Januševitš.
#000058
Türgis ja Süürias on maavärina tagajärjel hukkunud juba ligi 10 000 inimest
#000061
Türgis ja Süürias on tugevate maavärinate tõttu hukkunud üle 7200 inimese
#000070
Sõja 349. päev: Ukraina hinnangul kaotas Venemaa ööpäevas 1030 sõdurit
#000071
Saks: Venemaa suur pealetung käib juba mõnda aega
#000076
President annab tänavu 167 riiklikku teenetemärki
#000077
Mati Põldre mälestuseks: vaata tema märgilisemaid mängu- ja dokfilme
#000084
Kaitsetööstusele tõi mullune aasta rekordtulu
#000090
Ministeerium arutab lisapuhkepäevade teemat tööandjate ja ametiühingutega
#000092
Sukles tunnistas vigu EOK rahaasjade korraldamisel
#000093
Iisraeli relvaabi Ukrainale peetakse vähetõenäoliseks
#000095